Knivstakk sju under nyttårskonsert i Beograd
Knivdramaet fant sted på Republikkplassen i sentrum av Beograd rett før midnatt, der mange var samlet til en rockekonsert for å hilse det nye året velkommen. Gjerningsmannen forsvant fra stedet og serbisk politi tror at det er snakk om en «ustabil person». - Vi har mottatt en beskrivelse på personen som knivstakk folk, men den store folkemengden som er samlet til nyttårskonsert gjør letingen vanskelig, sier politiets talsmann Goran Stamenkovic. Tre av de sju ofrene for knivstikkeren lå natt til tirsdag på operasjonsbordet, melder avisen Blic.
Sju mennesker er sendt til sykehus med skader etter å ha blitt knivstukket av en mann i sentrum av Serbias hovedstad Beograd under nyttårsfeiringen.